Διαδικτυακές εργασίες (10) -6/5/2020

ΘΥΜΑΜΑΙ

**1**. **Άρθρα**

Α) Οριστικό άρθρο (ο, η, το)

Β) Αόριστο άρθρο (ένας, μια ,ένα)

Γ)Το άρθρο συνοδεύει ουσιαστικά, επίθετα, αντωνυμίες, κλιτές μετοχές.

Δ)Πρέπει να συμφωνεί μαζί τους σε γένος, αριθμό και πτώση.

Ε)Χρησιμοποιούμε το αόριστο άρθρο την πρώτη φορά που αναφερόμαστε σε κάτι και στη συνέχεια χρησιμοποιούμε το οριστικό άρθρο.

ΣΤ) Το άρθρο δεν έχει κλητική.

Ζ) Το αόριστο άρθρο δε σχηματίζει πληθυντικό.

Η) Σε κάποιες περιπτώσεις, μερικές λέξεις δε χρειάζονται άρθρο.

**2.Ουσιαστικά**

Είναι οι λέξεις που δηλώνουν:

Πρόσωπα (γιαγιά, θείος, Πασχάλης)

Ζώα ( σκύλος, γάτα, άλογο)

Τόπους ( Νεοχωρούδα, Ελλάδα, Θεσσαλονίκη)

Πράγματα ( κουτί, τετράδιο, τραπέζι)

Ενέργειες (αποστολή, κάπνισμα, λογοκρισία)

Καταστάσεις (ησυχία, πόνος, ειρήνη, συνήθεια)

Ιδιότητες (ταχύτητα, ασφάλεια, εξυπνάδα)

**Είδη ουσιαστικών**

1.Κύρια (Κιλκίς, Δευτέρα, Απρίλιος, Πάσχα, Νίκος, Αξιός, Όλυμπος, Βόλβη)

2.Κοινά: α) Συγκεκριμένα ( κατσίκα, δέμα, δέντρο)

β) Αφηρημένα (ταχύτητα, ασφάλεια)

γ) Περιληπτικά (οικογένεια, κόσμος, λαός, κοπάδι)

**ΜΑΘΗΜΑΤΙΚΑ**

**Θα τα αντιγράψετε** **και θα τα λύσετε στο τετράδιο Μαθηματικών**

1ο Πρόβλημα

Η Εύη με την Αγάπη πήγανε στο σούπερ μάρκετ και ψωνίσανε 7 κιλά μήλα. Πληρώσανε 21 ευρώ. Πόσο έκανε το ένα κιλό μήλα;

2ο Πρόβλημα

Η Χριστίνα έχει 6 κουτιά μαρκαδόρους. Το ένα κουτί έχει μέσα 12 μαρκαδόρους. Πόσους μαρκαδόρους έχουν τα 6 κουτιά;

3ο Πρόβλημα

Ένας παραγωγός αχλαδιών συσκευάζει τα αχλάδια του σε τελάρα. Σε κάθε τελάρο βάζει 40 αχλάδια. Πόσα αχλάδια έβαλε σε 120 τελάρα;

4ο Πρόβλημα

Ένας ελαιοπαραγωγός έβγαλε από τα περιβόλια του 7450 κιλά ελιές βρώσιμες (για φάγωμα) και 3542 λίτρα λάδι. Πούλησε τις ελιές προς 2,5 ευρώ το κιλό και το λάδι προς 3,5 ευρώ το λίτρο. Πόσα χρήματα εισέπραξε συνολικά;

5ο Πρόβλημα

Πέντε φίλες, η Σοφία, η Μαρία Π., η Χρυσάνθη, η Μαρία Κ. και η Κωνσταντίνα αποφάσισαν να πάνε διακοπές. Συμφώνησαν να κάνουν κοινό ταμείο με τα χρήματα που είχε η καθεμιά. Η Σοφία είχε 235 ευρώ ,η Μαρία Π. είχε 3 ευρώ περισσότερα από τη Σοφία και 9 ευρώ λιγότερα από την Κωνσταντίνα. Η Χρυσάνθη είχε 4 ευρώ περισσότερα από την Κωνσταντίνα και τη Μαρία Κ.

α) Πόσα χρήματα έχει η καθεμιά;

β) Πόσα είναι όλα τα χρήματα συνολικά;

**Εργασίες Γλώσσας:**

1. Στις σελίδες 70 και 71 του βιβλίου της Γλώσσας, θα κάνετε ανάγνωση το κείμενο «Πρώτη φορά στο θέατρο»
2. **Στο** **τετράδιο Εκθέσεων** θα γράψετε έθιμα που γίνονται στο χωριό τις μέρες του Πάσχα. (Δηλαδή από το Σάββατο του Λαζάρου και όλη τη Μεγάλη Εβδομάδα, μέχρι την Κυριακή του Πάσχα, αν γνωρίζετε γράψτε διαφορετικά έθιμα από άλλα μέρη της Ελλάδας) ΔΕΝ ΞΕΧΝΩ ΝΑ ΚΑΝΩ ΠΑΡΑΓΡΑΦΟΥΣ

**3. Να κάνετε τις παρακάτω ασκήσεις στο τετράδιο Γραμματικής:**

**Α) Από τα παρακάτω ουσιαστικά ξεχώρισε τα κύρια και γράψε σωστά (δηλ. με κεφαλαίο γράμμα) :**

(χωριό, όλυμπος, έλληνας, πανηγύρι, παναγία, κυριακή, πάσχα, κώστας, γεωργός,

σεπτέμβριος, μπάρμπα – γιώργος, 25 μαρτίου, γάλλος)

**Β) Να ξεχωρίσεις από τα παρακάτω ουσιαστικά τα συγκεκριμένα και τα αφηρημένα:**

γάτα, ειρήνη, ελευθερία, τραπέζι, λουλούδι, αγάπη, πόρτα, σταφύλι, ευγένεια,

θυμός

**Γ) Ξεχώρισε τα παρακάτω ουσιαστικά σε κύρια και σε κοινά:**

(Καστοριά, θάλασσα, Καλαμαριά, σπίτι, πιρούνι, Περικλής, Μεσόγειος, ποτάμι, βουνό,

Χορτιάτης, Αγγλία, Βουκεφάλας, άλογο)

1. **Υπογράμμισε και γράψε σωστά τα κύρια ονόματα του κειμένου:( ΤΕΤΡΑΔΙΟ ΓΡΑΜΜΑΤΙΚΗΣ)**

Είναι πέμπτη, 24 δεκεμβρίου παραμονή χριστουγέννων. Η μαρίνα είναι πολύ

χαρούμενη γιατί σήμερα θα στολίσουν το χριστουγεννιάτικο δέντρο. Είναι ένα

αληθινό έλατο από το βουνό πάρνηθα. Θα τη βοηθήσουν και οι φίλοι της, ο σίμος και

η έλλη που ήρθαν από την κηφισιά.

Οι τρεις τους το πρωί γύρισαν την πόλη και είπαν τα κάλαντα της πρωτοχρονιάς.

Ο αζόρ, ο σκύλος της μαρίνας, στέκεται πλάι στο δέντρο, χαρούμενος και αυτός,

κουνώντας την ουρά του.

ΠΑΡΑΔΕΙΓΜΑ

|  |  |
| --- | --- |
| **Κύρια** | **Κοινά** |
|  |  |
|  |  |
|  |  |
|  |  |
|  |  |
|  |  |
|  |  |
|  |  |